12 உலகின் முன் நல்லவர்களாய் நடிக்க விரும்புகிறவர்களே  விருத்தசேதனம் செய்து கொள்ளும்படி உங்களைக் கட்டாயப்படுத்துகிறார்கள்.  கிறிஸ்துவின் சிலுவையை முன்னிட்டுத்  தாங்கள் துன்புறுத்தப்படாமல் இருக்கவே அவர்கள் இப்படிச் செய்கிறார்கள்.  13 விருத்தசேதனம் செய்துகொண்ட அவர்களே திருச்சட்டத்தைக் கடைப்பிடிப்பதில்லை.  ஆனால் உங்கள் உடலில் செய்யப்படும் அறுவையை முன்னிட்டுத்  தாங்கள் பெருமை பாராட்டிக் கொள்வதற்காகவே  நீங்கள் விருத்தசேதனம் செய்து கொள்ள வேண்டுமென விரும்புகிறார்கள். 